REPUBLIKA HRVATSKA

Osnovna škola „Ivan Goran Kovačić“

Lišane Ostrovičke, 24.ožujka 2021. godine

Klasa: 112-01/21-01/04

Urbroj: 2198-1-25-21-02

Na temelju članka 107. stavka 2. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17 i 68/18, 98/19, 64/20) i članka 6. Pravilnika o načinu i postupku zapošljavanja u Osnovnoj školi „Ivan Goran Kovačić,“Lišane Ostrovičke 220, 23420 Benkovac , ravnateljica Osnovne škole „Ivan Goran Kovačić“, raspisuje

**N A T J E Č A J**

**za prijem radnika na radno mjesto**

1. **TAJNIK/CA ŠKOLE** , 1 jedan izvršitelj/ica na neodređeno, nepuno radno vrijeme uz

probni rad u trajanju od 3 mjeseca - 20 sati tjedno, rad u OŠ „Ivan Goran Kovačić“

**UVJETI:** Uz uvjete propisane Zakonom o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10-ispr., 90/11, 16/12, 86/12, 94/13, 152/14, 07/17 , 68/18, 98/19 i 64/20) i opće uvjete za zasnivanje radnog odnosa sukladno općim propisima o radu, kandidati trebaju ispunjavati:

 a) sveučilišni diplomski studij pravne struke ili specijalistički diplomski stručni studij javne uprave,

 b) preddiplomski stručni studij upravne struke, ako se na natječaj ne javi osoba iz točke a).

**Uz prijavu na natječaj kandidati su obvezni dostaviti:**

- Životopis

- Preslik domovnice ili dokaz o državljanstvu

- Preslik diplome

- U skladu s člankom **106.** Zakona o odgoju i obrazovanju u osnovnoj i srednjoj školi **Uvjerenje** nadležnog suda da se protiv osobe ne vodi istraga, da nije podignuta pravomoćna optužnica ili optužni prijedlog i da za osobu nije izrečena nepravomoćna osuđujuća presuda za kaznena djela za koja je zapriječena novčana kazna ili kazna zatvora ne starije od dana objave natječaja.

- Potvrdu Hrvatskog zavoda za mirovinsko osiguranje (HZMO) o podacima evidentiranim u bazi podataka HZMO-a, odnosno elektronički zapis.

**Napomena :** Dokumentaciju priložiti u preslici ( ne vraća se ).

**Natječaj je objavljen dana 24. ožujka 2021. godine.**

**Rok prijave na natječaj je 8 (slovima: osam) dana od dana objave natječaja.**

**Na natječaj se mogu javiti osobe oba spola.**

Kandidat koji ima pravo prednosti prema posebnom zakonu mora se u prijavi na natječaj pozvati na to pravo i priložiti potvrde o priznatom statusu, te ima prednost u odnosu na ostale kandidate/kinje samo pod jednakim uvjetima. Osobe koje se pozivaju na prednost prilikom zapošljavanja temeljem članka 101. stavka 1.-3. i članka 102. stavka 1.-3. Zakona o hrvatskim braniteljima iz Domovinskog rata i članovima njihovih obitelji (NN121/2017) trebaju priložiti dokaze dostupne na poveznici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidat koji se poziva na pravo prednosti pri zapošljavanju sukladno čl. 48. toč. f) Zakona o zaštiti vojnih i civilnih invalida rata (NN 148/13), uz prijavu na natječaj dužan je osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo te dokaz iz kojeg je vidljivo na koji način je prestao radni odnos kandidata kod posljednjeg poslodavca.

Kandidat koji se poziva na pravo prednosti pri zapošljavanju sukladno čl. 9. Zakona o profesionalnoj rehabilitaciji i zapošljavanju osoba s invaliditetom (NN 152/14), uz prijavu na natječaj dužan je osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, odnosno javnu ispravu o invaliditetu, a na temelju koje isprave se osoba može upisati u očevidnik zaposlenih osoba s invaliditetom te dokaz iz kojega je vidljivo na koji način je prestao radni odnos kandidata kod posljednjeg poslodavca.

Kandidati koji su pravodobno dostavili potpunu prijavu sa svim prilozima, odnosno ispravama i udovoljavaju uvjetima iz natječaja, biti će vrednovani sukladno odredbama Pravilnika o načinu i postupku zapošljavanja u Osnovnoj školi „Ivan Goran Kovačić“, koji je dostupan na web stranici Škole pod rubrikom „Školski dokumenti“ poveznica: www.os-igkovacic-lisaneostrovicke.skole.hr .

Škola ne obavještava osobu o razlozima zašto se ne smatra kandidatom natječaja.

Prijavu na natječaj potrebno je vlastoručno potpisati i u njoj navesti adresu *i e-mail adresu.*

**Na mrežnoj stranici Škole -poveznica:** [**http://os-igkovacic-lisaneostrovicke.skole.hr/skola/ploca/natječaji**](http://os-igkovacic-lisaneostrovicke.skole.hr/skola/ploca/natječaji) **(„*Natječaji za radna mjesta*“) će se objaviti područja, način, mjesto i vrijeme održavanja postupka vrednovanja kandidata.**

Kandidatom prijavljenim na natječaj smatrati će se samo osoba koja podnese pravodobnu i potpunu prijavu te ispunjava formalne uvjete iz natječaja, a nepravodobne i nepotpune prijave neće razmatrati. Zaprimljenu dokumentaciju ne vraćamo kandidatima.

Prijave s potrebnom dokumentacijom s naznakom "Za natječaj radno mjesto tajnik škole" dostaviti neposredno ili putem pošte preporučeno na adresu OŠ „Ivan Goran Kovačić“, Lišane Ostrovičke 220, 23 420 Benkovac

Prijavom na natječaj kandidati daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.

Osobni podaci kandidata, koji su sadržani u natječajnoj dokumentaciji, koristit će se isključivo u svrhu provedbe natječaja u skladu sa Uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti osobnih podataka („N.N.“ broj: 42/18).

Kandidati će biti obaviješteni o rezultatima izbora u roku 8 dana od dana izbora, odnosno biti će objavljeni na službenim internetskim stranicama Škole (ODLUKA) u spomenutom roku <http://os-igkovacic-lisaneostrovicke.skole.hr/> pod rubrikom *Natječaji.*

Ravnateljica:

Anita Gašparović,dipl.uč.